Morbihan

El Morbihan (en bretone Mor-Bihan) el xe un departemento fransexe de ła Republica fransexe chel fa parte de ła rejon de ła Bretagna.

El nome del departemento vien da ła lengua bretone: Morbihan xe na union de do nomi mor (mar) e de bihan (piccolo-ceo). El nome nase cussi perche ła rejion xe proprio sul Oceano Atlantico, e ła ła forma el Golfo di Morbihan.

El departemento confina co i departementi de Finistère/Penn-ar-Bed a nord-ovest, de Côtes-d'Armor/Aodoù-an-Arvor a nord, de Ille-et-Vilaine/Il-ha-Gwilen a est e de ła Loira atlantica/Liger-Atlantel a sud-est. A sud-ovest el xe anca bagnà dal'Oceano Atlantico.

E città pi importanti xe, oltre al capoluogo Vannes/Gwened, anca Lorient/An Oriant, Pontivy/Pondi, Auray, Hennebont e Ploërmel

Ła rejion xe stada popolada dai Veneti nel'Età del fero. 
 I Veneti saria stai un ceppo etnico indo-europeo che proveniva dal'Anatolia. Nea migrasion a Nord-Ovest i se stabilizò nea pianura padana e dopo, pasade łe Alpi, fin in Bretagna.
 Sta migrasion no ła xe segura parò un mucio de popoli i ga portà, vardando ła so storia in un epoca proto-istorica łidentico nome de Veneti in Gallia, in Italia, in Germania (I Wendi, che deso i se ga slavizà e i vien ciamai Sorabi). Sti tre popoli pero giera de cultura diferente (uno celtico, uno italico e uno germanico) e i viveva tutti in riva al mare, se pensa che un popolo marittimo ghabbia imposto la so dominasion a tutti staltri marittimi, fasendo anca ła stessa lengua. 
I Gali Veneti controlava el commercio da łe isoe britaniche e i dominava ła confederasion armoricana. L'Aremorica (el paese) davanti al mar l'andava da ła fin de ła Loira (che la divideva dall'Aquitania) a queła de ła Senna donde confinava co el Belzo. Ła forsa veneta giera un gran ostacolo par conquistar ła Gallia da Giulio Cesare, che dopo łe varie sconfitte ghe tocò allearse coi Namneti (Nantes/Naoned) e i Picti (Poitiers) par costruir na flotta che fuse bona de opporse a queła dei Veneti. Inte el '56 AC finalmente, sconfisse ła flotta veneta el fa vender i prigionieri al mercà dei s-ciavi de Roma dopo ver fato masar tutti i membri del Senato e vietà ła produsion de sal. Par controłar i Veneti Cesare ghe messo i veterani romani sui cantoni pi importanti de quel Veneto galico (Locmariaquer/Lokmaria-Kaer, al sboco del'attual Mor-Bihan) e el ga fato costruir ła città de Darioritum (futura Vannes/Gwened). Come sempre, i Romani faseva comerci co i soi alleati casando a remengo i soi veci nemici. Cusì Nantes/Naoned e Rovan sostituise Vannes/Gwened come principal città armoricana.

El departemento xe stà creà dopo ła Revolusion fransese, el 4 marso 1790, grasie a una lege del 22 dicembre 1789 che ghaveva ło scopo de sudivider łe provinsie fransesi in istitusion teritoriai. El teritorio del departemento corisponde esensialmente a ła civitas dei Veneti che deventa al'invasion bretone del reame, dopo ła contea de Broërec/Broereg e ulteriormente el baliato de Vannes/Gwened. Corisponde anca a ła diocesi de Vannes/Gwened.

Inte el departemento xe ncora difondesta ła lengua bretone, che vien anca insegnada nełe scuoe del'obligo bilingue.

 Varda anca 

 Prefectura (en francés)
 Consejo General  (en francés)


Categoria:Departementi de ła rejon de ła Bretagna